Ons verlaat Dakar eers 14:30 en agv vlugte wat ons moet haal die naweek, weet ons dié gaan 'n laat aand word.
Nagry is nie 'n goeie ding in Afrika nie ons besef dit tog so goed, maar obs het geen keuse nie. Die radio's help baie en ons verminder ons spoed na 70-80km/h.
Teen ons verwagting in is dit 'n treinspooroorgang wat 'n probleem is en die kombi se linker voorste rim buig.
Dit is weer tyd om te bid planne te maak wat in Afrika werk. Burch is in die konstruksiebedryf en met 'n hammer in sy hand timmer hy die rim mooi terug in sy plek.
Nou is dit vinnig stort en in die bed en slaap, maar eers moet ek 'n padda uit die badkamer kry en ek wonder wat my liefste Petra Darling sou gesê het van die blyplek!